《秦邮晚泊》
宋代·王纶

水宿风餐第几程，落帆刚趁晚霞明。
村醪小饮不成醉，明月推篷初欲生。
自愧菲才膺閒命，谁能高卧闭柴荆。
茫茫家国偏多感，静听渔榔断续声。

作者简介：（?—1161）建康人，字德言。高宗绍兴五年进士。权国子正，时初建大学，亡旧规，纶厘正其弊。二十四年，为监察御史，忤秦桧罢去。桧死，召为起居舍人。试中书舍人，高宗躬亲政事，诏命填委，多纶所草。二十八年，除同知枢密院事。带病使金觇敌，知枢密院事。官终知建康府兼行宫留守。卒谥章敏。有《瑶台集》。